CELEX: 22010D0055
Language: et
Date: 2010-04-30 00:00:00
Title: EMP Ühiskomitee otsus nr 55/2010, 30. aprill 2010 , millega muudetakse Euroopa Majanduspiirkonna lepingu XX lisa (keskkond)

15.7.2010   
            
            
               ET
            
            
               Euroopa Liidu Teataja
            
            
               L 181/23
            
         EMP ÜHISKOMITEE OTSUS
   nr 55/2010,
   30. aprill 2010,
   millega muudetakse Euroopa Majanduspiirkonna lepingu XX lisa (keskkond)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP Ühiskomitee 12. märtsi 2010. aasta otsusega nr 27/2010 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 14. märtsi 2007. aasta direktiiv 2007/2/EÜ, millega rajatakse Euroopa Ühenduse ruumiandmete infrastruktuur (INSPIRE) (2),
            
         ON TEINUD JÄRGMISE OTSUSE:
   Artikkel 1
   Lepingu XX lisa punkti 1i (Euroopa Parlamendi ja nõukogu direktiiv 2004/35/EÜ) järele lisatakse järgmine punkt:
   
               „1j.
            
            
               
                  32007 L 0002: Euroopa Parlamendi ja nõukogu direktiiv 2007/2/EÜ, 14. märts 2007, millega rajatakse Euroopa Ühenduse ruumiandmete infrastruktuur (INSPIRE) (ELT L 108, 25.4.2007, lk 1).
               Käesolevas lepingus loetakse selle direktiivi sätteid järgmises kohanduses:
               
                           a)
                        
                        
                           EFTA riikide suhtes tuleb artikli 6 lõigetes a ja b ning artikli 7 lõikes 3 nimetatud tähtaegu tõlgendada nii, et neid hakatakse arvestama EMP Ühiskomitee otsuse(te) jõustumisest, millega inkorporeeritakse EMP lepingusse kõnealustes artiklites nimetatud rakenduseeskirjad.
                        
                     
                           b)
                        
                        
                           EFTA riikide suhtes tuleb artikli 21 lõigetes 2 ja 3 ning artikli 24 lõikes 1 nimetatud tähtaegu, mis hakkavad kehtima kõnealuse direktiivi jõustumise kuupäeval, tõlgendada nii, et need hakkavad kehtima EMP Ühiskomitee 30. aprilli 2010. aasta otsuse nr 55/2010 jõustumise kuupäeval, millega inkorporeeritakse EMP lepingusse kõnealune direktiiv.”
                        
                     
         Artikkel 2
   Direktiivi 2007/2/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 1. mail 2010, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 30. aprill 2010
      
         
            EMP Ühiskomitee nimel
         
         
            eesistuja
         
         Alan SEATTER
      
   
   
      (1)  ELT L 143, 10.6.2010, lk 20.
   
      (2)  ELT L 108, 25.4.2007, lk 1.
   
      (3)  Põhiseadusest tulenevad nõuded on nimetatud.